recursal/SuperWikiNEXT-32B huggingface dataset:
Две рибочистачки со различни големини
**Рибочистачка** или **урокотори** (јапонски: 鱗取 или *うろことり*; во превод „отстранувач на лушпа") — прибор за готвење кој главно се користи во јапонската кујна за отстранување на лушпата од кожата на рибата пред готвење. Алтернативно, лушпата може да се отстрани со нож, но така е потешко и има повисок ризик од засекување на кожата на рибата (особено доколку истата е помала), а исто така постои и повисок ризик за повреда при сечење. Рибочистачката се користи на начин на кој неколкупати се повлекува низ кожата на рибата од опашката до главата сè додека не се отстрани лушпата.

Поврзано
--------

* Јапонска кујна

Наводи
------

1. ↑  Краткая энциклопедия домашнего хозяйства / под ред. А. И. Ревина. — М.: Советская энциклопедия, 1960. — Т. 2. — С. 543. — 770 с.

Надворешни врски
----------------

* Бовед во чистење на риба Архивирано на 31 јули 2017 г. — мрежно место на производител на риба (германски)
**Рижскаја** (руски: *Рижская*) — станица на московското метро во Мешчански, Москва, Русија. Се наоѓа на линијата Калужско-Рижскаја, помеѓу станиците Алексеевскаја и Проспект Мира. 

Името е добиено по блиската железничка станица Рижски (која го добила името и служи возови за главниот град на Латвија, Рига) и е дизајнирана од летонските архитекти А. Рајнфелдс и В. Апситис. Летонската керамика со светли бои употребена низ станицата ја прави веднаш препознатлива. Столбовите, кои ја следат кривата на цевката на станицата, се свртени со црвеникаво-кафеава плочка и сместени меѓу столбови со плочка со лимон жолта боја и украсени со корнизи во златна боја. Решетките за вентилација над столбовите се украсени со грбот на Латвиската ССР. Станицата била отворена на 1 мај 1958 година.

Тркалезното предворје, кое го дизајнирале С.М. Кравец, Ј. А. Колесникова и Г. Е. Голубев, се наоѓа на источната страна на Проспект Мира на плоштадот Рижскаја.

Терористички напад 2004
-----------------------

Главна статија: Августовски бомбашки напад на Московското метро (2004)
Улицата надвор од влезот на станицата Рижскаја била место на терористички напад на чеченските сепаратисти што се случил кратко по 20 часот на 31 август 2004 година, во кој била активирана бомба при што загинале 10 луѓе, а биле повредени уште 50.

Наводи
------

1. ↑  „Крестовский поход – Газета Коммерсантъ № 161 (3000) от 01.09.2004". *web.archive.org*. 2017-12-15. Архивирано од изворникот на 2017-12-15. Посетено на 2023-08-05.CS1-одржување: бот: непознат статус на изворната URL (link)
**Виборг** (дански: *Viborg*) — значаен град во Данска, поточно во северозападниот дел на државата. Градот е управителен центар на регионот Среден Јитланд, каде со околните населени места претставува општина, Општина Виборг.
Денес Виборг има околу 36.000 жители во градот и околу 93.000 жители во поширокото градско подрачје.

Природни услови
---------------

Виборг се наоѓа во северозападниот дел на Данска. Од главниот град Копенхаген, градот е оддалечен 320 километри северозападно.

**Релјеф**: Градот Виборг се наоѓа во северниот дел на данскиот полуостров Јитланд. Надморската височина на средиштето на градот се движи од 10-45 метри.

**Клима**: Климата во Виборг е претежно умерено-континентална под големо влијание на Атлантикот и топлата Голфска струја.

**Води**: Виборг се формирал во внатрешноста на Данска. Градот исто така нема излез на река, но во средиштето на градот се наоѓаат две мали езерца, Јужно и Северно езеро.

Историја
--------

Подрачјето Виборг било населено уште во ремето на праисторијата. Се претпоставува дека населбата ја основале Викинзите, а првпат населбата се споменува во 961 година. Од 1100 година се градски и градскиот соборен храм.

И поред И покрај пет годишната окупација над Данска (1940-1945) од страна на Третиот Рајх, градот и неговото население не претрпеле големи страдања.

Население
---------

Денес ВИборг има околу 36.000 жители во градските граници и околу 93.000 со околните населени места.

**Етнички состав**: Населението на Виборг до пред неколку децении било типично населено со етнички Данци. И денес етничките Данци се поголемото мнозинство во градот, но мал дел од населението се доселеници.

Галерија
--------

* Поглед на Виборг прекѕ езеротоПоглед на Виборг прекѕ езерото
* Стариот дел на Виборг со соборниот храмСтариот дел на Виборг со соборниот храм
* Плоштад „Трапе", центар на градотПлоштад „Трапе", центар на градот
* Градска болницаГрадска болница

Наводи
------

1. ↑  „Viborg Kommune". Архивирано од изворникот на April 5, 2011.

Надворешни врски
----------------

|  |  |
| --- | --- |
| Ризница | „Виборг (Данска)" на Ризницата ? |

* viborg.dk Официјално мрежно место на Виборг

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 150084832
* LCCN: n79079233
* GND: 4119414-7
* BNF: cb13188452p (податоци)
* NKC: ge128603

 |

 |
Карта на полуостровот
**Скандинавски Полуостров** — географска област во северниот дел на Европа, кој се состои од државите Норвешка и Шведска. Името е добиено од поимот *Сканија*, покраина во јужниот дел на полуостровот. Скандинавскиот Полуостров е најголемиот полуостров во Европа.

Скандинавскиот Полуостров е најголем полуостров во Европа. Се простира меѓу Атлантскиот Океан и Балтичкото Море со Ботнискиот Залив и Северноледениот Океан.

Зафаќа околу 1.100.000 км2. Има должина од околу 1.900 км и ширина од 400 до 700 км. На него живеат окулу 15 милиони луѓе. По должината на полуостровот се простираат старите Скандинавски Планини кои се состоат од кристални штрилци, гранити и гнајсеви.

За време на ледничкиот период биле изложени на голема ерозија. ледниците многу влијаеле врз формирањето на изгледот на релјефот. Западните брегови се мошне разгранети; со потопување на ледничките долини се создадени длабоки, долги и тесни заливи наречени фјордови.

Пространи делови од Скандинавија се зарамнети и се нарекуваат Фјелдови. ледниците оформиле голем број езера. Големи делови од Скандинавскиот Полуостров и денес се под ледници. Западните делови се под влијние на атлантската клима и топлата Голфска струја, како и на студени воздушни маси од север и од исток.

Западните делови имаат поголемо количество врнежи, па затоа реките се кратки, брзи, со голем пат и полноводни, така што имаат голема енергетска моќ. Други природни богатства се шумите и рудите на железо, бакар, олово, цинк и друго.

Полуостровот е политички поделен на Норвешка, Шведска и Финска.

Поврзано
--------

* Европа
* Скандинавија
**Дамјан Јованов Крапчев - Стари** (2 февруари 1912

 во Ивањица, Србија ― 24 мај 1944

 во Плачковица)— македонски партизан, револуционер, борец за слобода на Македонија, македонски комунист и учесник во НОВ.

Биста на Дане Крапчев

Животопис
---------

Произлегува од службеничко семејство. Многу брзо по неговото раѓање, кон крајот на 1912 година, неговото семејство се преселува во Прилеп. Основното училиште го завршил во Прилеп, а гимназија учел во Чачак, Штип и Скопје. Во 1930 година се запишал на Правниот факултет во Белград. Во 1937 година учествува во формирањето на Спортското друштво „Работнички" во Скопје. Од 1939 година е член на КПЈ. Во Скопје живеел во крајот познат како Дебар Маало.

Учество во НОВ
--------------

Во НОВ учествувал во диверзантската акција на рудникот Радуша, Скопско, во август 1941 година од каде со соборците изнесле стотици килограми експлозив. При формирањето на Првиот скопски партизански одред на 22 август 1941 година, Крапчев бил избран за политички комесар. По расформирањето на Одредот на 2 ноември 1941 година се илегализирал. Бугарската фашистичка полиција не можела да го пронајде. Потоа заминал во партизани и станал политички комесар на Првиот скопски партизански одред. По временото растурање на одредот, се вратил во Скопје. Во јануари 1942 година се префрлил на Косово и во селата Бинач, Врбовац, Грнчари, Подгорец и други организирал народноослободителни одбори. Кога на 17 април 1942 година се формирал Вториот скопски партизански одред, Крапчев бил назначен за политички комесар. 

На судскиот процес во Скопје (27 април - 9 мај 1942) во отсуство бил осуден на смрт. Извесно време бил борец во Скопско-косовскиот партизански одред (првата половина на 1943), во Шарпланинскиот партизански одред (летото 1943 година) и во Косовскиот народно-ослободителен баталјон, а од 26 февруари 1944 и во Третата македонска ударна бригада. Во мајската пролетна офанзива 1944 година неговиот баталјон и Третата македонска ударна бригада учествувале во познатиот голем марш кон Пиринска Македонија, како и во многу борби против бугарскиот фашистички окупатор. На 24 мај 1944 година во борбите против бугарските фашистички единици на Плачковица, храбро загинал покосен од непријателски куршум. Веста за неговата смрт, болно ги погодила неговите соборци и населението во местата каде дејствувал овој популарен првоборец.

Во негова чест, основното училиште во населбата Ченто, Скопје, го носи неговото име.

Наводи
------

1. 1 2 3 4 5  *Беа, загинаа, останаа*. Скопје: Историски Архив. 1969. стр. 78–79. На `|first=` му недостасува `|last=` (help)
2. ↑  Крсто Здравковски „Дамјан Крапчев-Стари", Архив на Македонија, Скопје, 1974.
3. ↑  „ФК „Работнички" - Формирање (1937)". Архивирано од изворникот на 2021-03-20. Посетено на 2014-09-14.
4. ↑  „Македонска енциклопедија", МАНУ, Скопје, 2009, 755 стр.
**Среден Јитланд** или **Средна Данска** (дански: *Region Midtjylland*) — еден од 5-те региони во Данска, сместен во средишниот и западниот дел на државата, а во средината на островот Јитланд. Управното седиште е градот Виборг, а најголем е Орхус.

Положба и граници
-----------------

Среден Јитланд го опфаќа средишниот и заадниот дел на Данска и се простира повеќе на копното, а помалку на островите. Границите на регионот се:

* север: Северна Данска
* исток: протокот Категат
* југ: Јужна Данска
* запад: Северно Море

Природни услови
---------------

Среден Јитланд е претежно на копно, т.е. на полуостровот Јитланд, додека со помал источен дел на повеќе мали острови. Најголем остров од нив е островот Семсе, а Анхолт е познат по положбата во рамките на протокот Категат. Западниот брег(Северно Море) исто така е разгранет, но е во вид на лагуна и крајбрежни превлаки.

И копнениот и островскиот дел се претежно рамничарски, а надморската височина е до 100 м(на северот на регионот ). Меѓутоа, тука се наоѓа и највисоката точка во државата, Мелехеј(170м). На даденото подрачје нема значајни водотеци, а постојат многу мали езера со ледничко потекло. Во крајбрежното подрачје има многу мочуришта, а поголемиот дел е под земјоделско одгледување.

Население
---------

Според последниот попис од 2010 година во регионот Среден Јитланд живеат 1,2 милиони жители. Поголемиот дел од населението се етнички Данци, а насеението е претежно рурално, за разлика од просекот на државата.

**Густина на населеност** на регионот е близу 95 жит/км2, што е доста испод државниот просек (127 жит/км2). Источниот дел на копното е подобро населен отколку зпадниот дел и малите острови.

Општини во Среден Јитланд
-------------------------

Во регионот има вкупно 19 општини и тоа:

* Виборг
* Икаст-Бранде
* Лемвиг
* Нордјурс
* Одер
* Орхус
* Рандерс
* Рингкебинг-Скјерн
* Самсе
* Силкеборг
* Скандерборг
* Скиве
* Струер
* Сидјурс
* Фаврсков
* Хеденстед
* Хернинг
* Холстебро
* Хорсенс

Градови во Среден Јитланд
-------------------------

Значајни градови во Среден Јитланд се:

* Орхус
* Рандерс
* Хорсенс
* Хернинг
* Силкеборг
* Виборг (главен град)
* Холстербро

Поврзано
--------

* Виборг
* Орхус

Надворешни врски
----------------

|  |  |
| --- | --- |
| Ризница | „Среден Јитланд" на Ризницата ? |

* Портал на Среден Јитланд

|  |  |  |  |
| --- | --- | --- | --- |
| 

| * п
* р
* у
Данска Региони во Данска |
| --- |
|  |
| 
* Зеланд
* Јужна Данска
* Северна Данска
* Среден Јитланд
* Престолнински

 |

 |
**Аоре** (бислама: *Aore*) е остров во покраината Санма во островската држава Вануату. Островот се наоѓа спроти Луганвил, помеѓу островите Еспириту Санто и Мало. Источно од островот се островите Бокиса и Тутуба. Доминантен јазик на островот е аорејскиот јазик.

Географија
----------

Вкупната површина на островот е 58 км2. Просечната надморска висина на островот е 89 метри. Островот има тропска клима со просечни годишни врнежи од 3000 мм. На островот често има циклони.

На западниот брег има два залива, *Аимбуеј* и *Порт Бениер*. Од Санто е одделен со каналот *Сегонд*. Покрај јужниот брег на Аоре се наоѓаат малите островчиња: Ратуа со уште две мали островчиња (Малевату) и карпи и островчето Векеса или *Пурумамаса*.

Туризам
-------

Главни туристички активности на островот се риболов и нуркање. На Аоре има бројни ресорти кои се наменети за туристи, но и за свечени церемонии како свадби и крштевки. Во близина на брегот има и потонати бродови кои се примамливи за нуркачите. Туризмот и плантажите се главни стопански гранки на островот.

Религија
--------

На Аоре е активна адвентистичка црква. На островот има и Адвентистичка академија, која има и образовни цели.

Наводи
------

1. ↑  „Vanuatu". Haos Blong Volkeno. Архивирано од изворникот на 2018-08-08. Посетено на 8 August 2018.
2. ↑  „Aore, Vanuatu". Elevation Map. Архивирано од изворникот на 2021-05-12. Посетено на 8 August 2018.
3. ↑  „Surrounding Islands". Espiritu Santo Tourism. Архивирано од изворникот на 2020-03-21. Посетено на 17 August 2018.
4. ↑  „UNEP Islands Directory". Архивирано од изворникот на 2012-08-13. Посетено на 2020-04-15.

Надворешни врски
----------------

* Аоре Ресорт
* Вануату Травел: Аоре
**Вера Чејковска** (Скопје, 16 октомври  1954

 - Скопје, 19 ноември 2018

) — македонски поет, есеист, физичар, сеизмолог и раководител на Сеизмолошката опсерваторија при Природно-математичкиот факултет во Скопје, член на Друштвото на писателите на Македонија, на Македонскиот П.Е.Н. центар (секретар од 2006 до 2008 година), како и на Друштвото на физичарите на Македонија.

Животопис
---------

Родена е на 16 октомври  1954

 година во Скопје. Завршила Природно-математички факултет во Скопје. Постдипломски студии по Физика на внатрешноста на земјата завршила во Загреб. Работела во Сеизмолошката опсерваторија на Природно-математичкиот факултет во Скопје. Таа била членка на ДПМ од 1987 година. Нејзините научни трудови (на македонски, српски, хрватски или англиски) вклучуваат монографии, статии и енциклопедиски одредници од сеизмологијата. Во домашни списанија, антологии и други изданија објавени се нејзини книжевни есеи и есеи на врската меѓу науката и уметноста, како и книжевни или научни преводи од англиски, руски, српски и бугарски јазик. Била уредник во неколку македонски книжевни списанија и научни изданија. Ги добила македонските поетски награди: „Млада Струга" - 1976, „Кочо Рацин" - 1992, „Ацо Шопов" - 2007, „Браќа Миладиновци" - 2014.

Починала во Скопје по тешко и долго беледување на 19 ноември 2018 година.

Книжевно творештво
------------------

на македонски јазик
* Човек и врата (Скопје: Сојуз на литературните дружини и клубови на младите од СР Македонија, едиција АЛФА, 1975);
* Множење на словото (Скопје: Наша книга, 1986);
* Опит (Скопје: Македонска книга, 1992);
* Отсуството на Благиот (Скопје: Македонска книга, 1993 7 избор);
* Рабови (Скопје: Матица македонска, 2007);
* Отсуството на Благиот II (Битола, Микена, 2008 7 избор, 78-ми том од проектот „Македонска книжевност");
* Моите веди (Скопје: Дијалог, 2013).

на албански јазик
* Leximi i drité's (Читање на светлината; Скопје: Бата прес, 2000).

на англиски јазик
* The Absence of the Mild One (Отсуството на Благиот; Skopje: St. Clement of Ohrid, National and University Library, 2011 7 78-ми том од преведувачкиот проект "Macedonian Literature in English").

Три нејзини кратки раскази се застапени во антологијата на македонскиот краток расказ, „Џинџуџе во земјата на афионите" (Темплум, 2022).

Наводи
------

1. ↑  IN MEMORIAM: Почина Писателката Вера Чејковска
2. ↑  Никола Гелевски и Владимир Мартиновски (приредувачи), *Џинџуџе во земјата на афионите: антологија на македонскиот краток расказ*. Скопје: Темплум, 2022, стр. 123-126.
**Тодор Ст. Грнев** (Копривлен, Пиринска Македонија —  1923

 Бугарија ) — македонски селанец подржувач на федералното револуционерно крило.

Животопис
---------

Во септември 1923 година четници на царските агенти (Тодор Александров и Александар Протогеров) го убиле селанецот Тодор Грнев, бидејќи не ги признавал Тодор Александров и Александар Протогеров за македонски револуционери.

Наводи
------

1. 1 2  Динев, Ангел (1983). *Политичките убиства во Бугарија*. Скопје: Култура-Скопје. стр. 338.


|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Карта на Инфиртел во Горна Австрија
Пејзаж околу Марија Шмолн
**Инфиртел** (буквално на германски за "Инска Четврт"; исто така викан *Инкрајс*) – историска област во Австрија југоисточно од реката Ин. Претставува западен дел од сојузната покраина Горна Австрија и граничи со германската сојузната покраина Баварија. Инфиртел е една од четирите историски "четврти" на Горна Австрија. Другите се: Хаусрукфиртел, Милфиртел и Траунфиртел.

Географија
----------

Оваа четврт ги опфаќа австриските окрузи Шердинг, Рид им Инкрајс и Браунау ам Ин. Поголеми градови во Инфиртел се окружните седишта Браунау ам Ин, Рид им Инкрајс и Шердинг како и Матигхофен и Алтхајм.

Пејзаж во Бургкирхен, округ Браунау ам Ин
Сместена во подножјето на австриските Алпи, руралниот Инфиртел зафаќа површина од приближно 2250 км2 и ја опфаќа долината на Ин, која е рамна и плодна и соседниот брановит крај на исток, кој е богат со гранит и јаглен.

Историја
--------

Од раниот среден век областа му припаѓала на германското етничко војводство Баварија и се викало *Инбајерн*. Била управувана од градот Бургхаузен и земјиштето зад реката Ин со векови имало две битни улоги: стратешки како источна одбранбена линија од растечкото Надвојводство Австрија и економски како обработливо земјиште за одгледување земјоделски култури. Во текот на Баварското народно востание против хабсбуршкиот император Јосиф I, краткотрајниот Парламент на Браунау се состанал во 1705 година, рано појавување на парламентарен систем во Светото Римско Царство.

По Војна за баварското наследствоВојната за баварското наследство и Тешенски договорТешенскиот договор во 1779 година Инфиртел му бил отстапен на Австрија. За време на Наполеоновите војни повторно ѝ бил вратен на Баварија по Шенбрунскиот договор од 1809 година заедно со соседниот Хаусрукфиртел, но конечно станал дел од Австриското Царство во 1815 година согласно Финалниот акт на Виенскиот конгрес.

Зајдисонце во Бургкирхен

Демографија
-----------

Денес Инфиртел има околу 215.000 жители во неговите градови, села и селца. Неговите баварски корени се гледаат во локалниот германски дијалект *инфиртириш*, западна централна австро-баварска варијанта слична на јазикот што се зборува во соседната Долна Баварија.

Значајни личности
-----------------

Инфиртел е родно место на Франц Ксавер Грубер (композиторот на Тивка ноќ), оперскиот пејач Франц Ксавер Герл, семејството барокни вајари Швантхалер, СС генералот Ернст Калтенбрунер, беатификацираниот Франц Јегерштетер и физичарот Антон Цајлингер. Адолф Хитлер и дипломатот Егон Рансхофен-Вертхајмен биле родени во градот Браунау ам Ин на германската граница.

Поврзано
--------

* Горна Австрија
	+ Хаусрукфиртел
	+ Милфиртел
	+ Траунфиртел

Наводи
------

1. ↑  „225 Jahre Innviertel bei Oberösterreich" (германски). Посетено на 3 January 2014.

Координати: 48°18′N 13°24′E﻿ / ﻿48.300° СГШ; 13.400° ИГД﻿ / 48.300; 13.400
**Џејда Дувенџи** (родена на 16 април 1977

 година во Бурса) — турска филмска и театарска глумица. Најголема слава има достигнато со улогата на *Бену Атаман* во турската серија 1001 Ноќ.

Биографија
----------

Џејда Дувенџи е родена на 16 април 1977

 година во Бурса, Турција, како единствената ќерка на Исмаил Дувенџи и Исмаила Дувенџи. Средното училиште го завршила во Кадиќој Анадолу Лисеси, а дипломирала на Универзитетот Мармара. Во 1995 година глумела во серијата *Palavra Aşklar*. Во 1997 учествувала во натпреварот за убавина во Турција. Во 2002 се омажила за Кан Гиргин по кое направила пауза во глумењето. По несреќниот брак и разводот започнала да оди во модни куќи започнувајќи да се фотографира. На 17 август 2008 година се омажила за стопанственикот Енгин Акгун.

Кариера
-------

Во 2002 година учествувала во серијата „*Zalim*" како една од главните улоги. Во следниот период глумела во повеќе серии, како: „Sil Baştan", „Kasirga Insanlari", „Maki", "Hasret" итн. Најголема слава има достигнато со улогата на Бену Атаман во серијата 1001 Ноќ, како талентирана архитетка вработена во Бинјапи Холдинг.

Филмови
-------

* Ejder Kapanı, 2010
* Bir Varmış, Bir Yokmuş , 2005
* Hoşgeldin Hayat, 2004
* Abdülhamit Düşerken, 2003
* Herşey Çok Güzel Olacak, 1998

Серии
-----

* 2016 Babam ve Ailesi/ ТВ Серија
* 2015 Maral/ ТВ Серија
* 2014 2015 Aşkın Kanunu / ТВ Серија
* 2011-2014 Umutsuz Ev Kadınları/ ТВ Серија
* 2010-Şen Yuva/ ТВ Серија
* 2009- Biz Evlendik / ТВ Серија
* 2007-2008-2009 Binbir Gece / ТВ Серија
* 2006 Hasret / ТВ Серија
* 2005 Maki / TV Dizisi / ТВ Серија
* 2004 Kasirga Insanlari / ТВ Серија
* 2004 Sil Baştan / ТВ Серија
* 2002 Zalim / ТВ Серија
* 2002 Hastayım Doktor / ТВ Серија
* 2002 Öyle Bir Sevda ki / ТВ Серија
* 2000 Dikkat Bebek Var / ТВ Серија
* 1998 Böylemi olacaktı / ТВ Серија
* 1998 Baba / ТВ Филм
* 1998 Babam Olurmusun / TВ Филм
* 1998 Canlı Hayat / ТВ Филм
* 1998 Çiçek Taksi / ТВ Серија
* 1998 Affet Bizi Hocam / ТВ Серија
* 1997 Son Kumpanya / ТВ Серија /
* 1997 Tatlı Kaçıklar / ТВ Серија
* 1997 Deli Divane / ТВ Серија
* 1997 Köstebek / ТВ Серија
* 1996 Palavra Aşklar / ТВ Серија

Театарски Претстави
-------------------

* Sürmanşet,2008
* Ayşe Opereti,2006
* 3.Türden Yakın İlişkiler, 2001-2003

ТВ Програми
-----------

* 2005 Bizim Evde Ne Oluyor
* 2003 Çocuk Deyip Geçme
* 2001 Bir Başka Gece
* 2000 Lezzet Saati
* 1998 Şimdi Sıra Sende
* 1997 Seç Bakalım
* 1997 Sabah Şekerleri
* 1996 Cici Kızlar
* 1996 Lıfe Style

Наводи
------

1. ↑  Ceyda Düvenci eşinden boşandı.

Надворешни врски
----------------

* Џејда Дувенџи на  Семрежната филмска база на податоци (англиски)

* Официјално мрежно место
* Binbir Gece
Географски координати : 56°00′N 10°00′E﻿ / ﻿56.000° СГШ; 10.000° ИГД﻿ / 56.000; 10.000

Местоположба
------------

Данска е држава која се наоѓа во Северна Европа во Скандинавскиот Полуостров.

Граници
-------

Вкупната површина на земјата изнесува 43.094 км2, и според тоа се наоѓа на 131 место по големина во светот. Данска се наоѓа северно од Германија и Полска, југозападно од Шведска и јужно од Норвешка. Данска излегува на Балтичко Море и Северно Море.

Главниот град Копенхаген е најголемиот во државата со околу 1,145,804 жители.

Население
---------

Според пописот од 2005, вкупното население во Данска е околу 5.415.978 жители. Густината на населеноста е 125/km2 жители на квадратен километар.

Клима
-----

Данска се состои од полуостровот Јиланд (*Jylland*) и 405 помали острови. Од нив, 323 се населени а најголеми се Селанд (*Sjælland*) и Фин (*Fyn*). Многу од островите се поврзани со мостови. Климата во Данска е умерена морска. Најважен фактор за климата во Данска игра Атлантскиот Океан.

Крајни точки
------------

**највисока точка** (потесна Данска): Мелехеј — 170,86 м
**највисока точка** (Фарски Острови): Слатаратиндур — 880 м

Поврзано
--------

* Демографија на Данска

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Географија на Европа |
| --- |
|  |
| Суверени  држави | 
* Австрија
* Азербејџан
* Албанија
* Андора
* Белгија
* Белорусија
* Босна и Херцеговина
* Бугарија
* Ватикан
* Германија
* Грузија
* Грција
* Данска
* Ерменија
* Естонија
* Ирска
* Исланд
* Италија
* Казахстан
* Кипар
* Латвија
* Литванија
* Лихтенштајн
* Луксембург
* Македонија
* Малта
* Молдавија
* Монако
* Норвешка
* Обединето Кралство
	+ Англија
	+ Велс
	+ Северна Ирска
	+ Шкотска
* Полска
* Португалија
* Романија
* Русија
* Сан Марино
* Словачка
* Словенија
* Србија
* Турција
* Украина
* Унгарија
* Финска
* Франција
* Холандија
* Хрватска
* Црна Гора
* Чешка
* Шведска
* Швајцарија
* Шпанија

 |
|  |
| Делумнопризнаени | 
* Абхазија
* Јужна Осетија
* Косово
* Нагорно-Карабах
* Приднестровие
* Северен Кипар

 |
|  |
| Зависни  и др. територии | 
* Гернзи
* Гибралтар
* Ман
* Оланд
* Фарски Острови
* Џерси
* Шпицбершки Острови

 |
|  |
| Други целини | 
* Европска Унија

 |

 |
**Ситопечат** — графичка техника во која отпечатокот се реализира при притискање на боја низ печатарската форма која е изработена од свила затегната на дрвена или алуминиумска рамка.

Примена
-------

Со оглед на разновидните можности, оваа техника има примена во многу други индустриски гранки, а особено при печатење на готови производи.

Посебно место зазема во текстилната индустрија.

Историја
--------

Ситопечатот потекнува уште од старата Кина, за првпат забележан е во династијата Сунг (960-1279 п.н.е.) каде што постоела техника слична на печатење на ситопечат. Во тоа време, се појавле првите печатени пари во светот.

Со текот на годините, оваа техника е усвоена од многу други земји и култури во Азија, а особено Јапонија, која ќе ја доведе до совршенство.

Со векови, Истокот ја чувал тајната за прецизно печатење на текстил и пергамент со свилена перфорација.

Метод
-----

За разлика од другите печатарски техники, ситопечатот овозможува разновидни можности со кои се постигнува различна дебелина на слоевите на бојата, релјефност, делувајќи како тридимензионална слика.

Воедно печатењето на ситото од свила може да биде со изработка на шаблон, залепен на свилата, може да биде со цртањена непропушлив филм на свилата како и со нанесување на фото емулзија која под дејство на светлината и водата, ги дава скоро истите ефекти како кај фотографијата.

Галерија
--------

Материјали за ситопечат
Печатење на ситопечат

Надворешни врски
----------------

* Igor Majnarić: Kvaliteta digitalnih otisaka uvjetovana starenjem tiskovne podloge (Pristupljeno 21. ožujka 2013.)
* Stanislav Bolanča, Kristijan Golubović: Tehnologija tiska od Gutenberga do danas (Pristupljeno 21. ožujka 2013.)
* Who’s Who in Screenprinting Архивирано на 8 ноември 2012 г. Tko je tko u sitotisku
* The Art of Silk-screen. XX century Архивирано на 2 март 2013 г.
* screen-printing

Наводи
------

1. ↑  sitografika.[*мртва врска*]
2. ↑  what-is-screen

|  |  |
| --- | --- |
| Ризница | „Ситопечат" на Ризницата ? |
**Јулија Александрату** (грчки: *Τζούλια Αλεξανδράτου*) е грчка манекенка, пејачка и глумица. Во 2002 година, таа ја освоила наградата за МИС Грција. Во 2006 година победила на МИС Грција.

Јулија е родена на 24 ноември 1985

 година на Кефалонија. Нејзиниот татко е машински инженер, а нејзината мајка е поранешна манекенка. Таа, исто така, има сестра, три години постара од неа, Артемида Александрату. По разделбата на своите родители, таа со својата мајка отишла да живее во Лондон, каде го научила англискиот јазик.

На 3 март 2010 година, со Јулија Александрату се појавил порнографски филм, за кое подоцна признала дека самата нарачала видеото да се објави по интернет мрежата.

Наводи
------

1. ↑  „Julia Alexandratou Profile on FMD - Julia Alexandratou pictures / images". Fashionmodeldirectory.com. Посетено на 2010-07-26.
Денес Наѓ

**Денес Наѓ** (Будимпешта, 1980) — унгарски филмски режисер, уредник и сценарист. Неговиот прв долгометражен филм „*Природна светлина*" бил награден со Сребрена мечка за најдобра режија во 2021 година.

Живот и кариера
---------------

Дипломирал на Универзитетот за театарска и филмска уметност во Будимпешта за филмска режија во 2009 година. Студирал на германската филмса и телевизиска акатемија една година. Неколку негови кратки филмови биле прикажани на меѓународни фестивали. Неговиот краток краток филм *Ковач Ава од* 2006 година бил поканет на филмскиот фестивал во Тампере, *Руското игралиште* бил прикажан на Неделата на критичарите во Кан во 2009 година, краткиот филм *Егијут* ја добил наградата на унгарските филмски критичари за најдобар краток филм и ја освоил наградата за најдобар режисер на краток филм на 38та недела на унгарскиот филм (*Magyar Filmszemle*). Неговото дело со наслов *Lágy ЕСО* освоило Големата награда за фантастика на доделувањето на португалскиот Куртас Вила де Конде филмски фестивал во 2013 година.

Филмови
-------

* 2004 - *ноември 2003* (краток филм)
* 2006 година - *Егијт* (краток филм)
* 2006 година - *Вакасио* (краток филм) (асистент на режисерот)
* 2008 година - *Руско игралиште* (краток документарен филм)
* 2009 година - *Киновоз: Каде завршува Европа?* (документарен филм)
* 2009 година - *Берлинскаја Фуга* (краток филм)
* 2010 година - *Рипорт* (краток филм)
* 2013 година - *Лаги ес* (краток филм)
* 2013 година - *Масик Маѓаорсаш* (документарен филм)
* 2015 година - *Себ* (документарен филм)
* 2021 година - *Природна светлина (Természetes fény)* (игран филм)

Наводи
------

1. 1 2  „Nagy Dénes" (унгарски). National Film Institute. Посетено на 2021-03-07.
2. ↑  „Kult: Ezüst Medvét nyert Nagy Dénes háborús filmje a Berlinálén" (унгарски). HVG. Посетено на 2021-03-07.
3. ↑  „Berlin Film Festival: Radu Jude's 'Bad Luck Banging Or Loony Porn' Scoops Golden Bear". Deadline. Посетено на 2021-03-07.
4. ↑  „Dénes Nagy – Natural Light #Berlinale2021" (podcast). fred.fm. Посетено на 2021-03-07.
5. ↑  „Díjat kapott Nagy Dénes filmje Portugáliában" (унгарски). Magyar Nemzet. 2013-07-16. Архивирано од изворникот на 2021-04-20. Посетено на 2021-04-20.
Патот на Магелан

**Фернандо Магелан** (пролетта 1480 – 27 април 1521

; португалски: **Fernão de Magalhães**; шпански: **Fernando de Magallanes**) — португалски истражувач кој пловел под шпанско знаме. Тој е првиот кој отпловил од Европа до Азија одејќи на запад, прв Европеец кој го преминал тихиот океан и прв кој ја водел експедицијата со цел да ја отплови Земјината топка. Иако Магелан трагично го загубил животот на Филипините, пред враќањето во Европа, осумнаесет членови на неговиот тим се вратиле во Шпанија 1522 отпловувајќи ја земјата. Стапил во служба на Шпанија и ја повел експедицијата од 5 бродови за да го открие новиот поморски пат за молучките острови („Острови на зачинот"); 1519/1520 го испитал југоисточниот брег на Јужна Америка, и открил 1520, теснец (подоцна наречен Магеланов) и преку него стигнал до големиот океан кој го нарекол Тихи Океан (Пацифик), бидејќи во него не доживеал бура како во Атлантскиот Океан. Стигнал 1521 година на Филипински острови, каде е убиен од отровна стрела, а експедицијата го продолжила патот околу светот, кој траел до 1522 година. Во Шпанија се вратил само бродот „Викторија" со 18 луѓе, кој бил под водство на Себастијан дел Кан. Со ова прво патување околу светот очигледно е докажано дека Земјата има топчест облик. 
Магелан ќе остане запаметен по многуте патувања со кои ќе одговори на многу прашања кои дотогаш биле без одговор.

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 62790350
* LCCN: n50039489
* ISNI: 0000 0001 2136 1727
* GND: 117518530
* SELIBR: 243259
* SUDOC: 027274764
* BNF: cb11935241t (податоци)
* BIBSYS: 90596614
* NLA: 35321625
* NDL: 00621047
* NKC: jn20000701114
* BNE: XX1011893
* CiNii: DA05607365

 |

 |
Hypothesized paleo-ocean whose closure created the supercontinent of PannotiaПредлошка:SHORTDESC:Hypothesized paleo-ocean whose closure created the supercontinent of Pannotia
 **Пан-африкански океан** е хипотезиран палеоокеан чие затворање го создаде суперконтинентот на Панотија.

Океанот можеби постоел пред распадот на суперконтинентот Родинија.

Океанот се затворил пред почетокот на Фанерозојскиот Еон, кога океанот Panthalassa се проширил и на крајот бил заменет со него.

Распукувањето по источната маргина на западноафриканскиот кратон се случило пред околу 800 маа со тројна точка во Мали, а Гурмата се толкува како аулакоген. 
Континенталната фрагментација бila придружена со инјектирање, во основата на кората и на високи нивоа, на основни и ултрабазни магми.

Присуството на базалти од можно океанско потекло, островски лак и маргинални вулканско-кластични склопови, широко распространет калка-алкален плутонизам и спарени метаморфни појаси, вклучително и еклогични шкрилци под висок притисок, силно укажуваат на тоа дека активните процеси на субдукција биле во функција. 
.

Историја
--------

Слично на океанот Јапет, тој продолжи да се шири и престана да расте додека не се формираше суперконтинентот Панотија.

Наводи
------

1. ↑  Pan-African Ocean
**Оливера Наковска-Бикова** (р. 1974 г. во Битола) — македонска стреличарка.

Животопис
---------

Со основно и средно образование се стекнува во родниот град. Во 2001 г. во Данска станува првак на Европа во гаѓање со воздушен пиштол (златен медал). На Светското првенство одржано во Сеул, со 562 круга, Наковска станува најдобра во тричлениот состав кој го освои сребрениот медал. Наковска учествува и на Параолимпијадата во Атина во 2004 г. каде го освојува шестото место на натрпеварот со воздушен пиштол. На Светското првенство во Сарганс, Швајцарија, за само 0,1 круг не го освојува златниот медал, додека на Европскиот куп во Падова е прва со израмнет светски рекорд. Сето ова ѝ го носи првото место на светската ранг-листа во дисциплината воздушен пиштол. На Светското првенство во стрелаштво за спортисти со инвалидност во Загреб (2010), во дисциплината воздушен пиштол - жени, Оливера Наковска-Бикова во конкуренција од 26 натпреварувачки го освојува 3. место и бронзениот медал со резултат од 462, 4 круга (366 во основен дел). Со тоа обезбедува настап на Параолимписките игри во Лондон, во 2012 г.
Паладијански мост во Прајор Парк, Бат
Англиските градини во Верлиц, еден од најголемите англиски паркови во Европа во XVIII век.
**Англиска градина** или **англиски парк** или **пределна градина** (француски: *jardin anglais*, италијански: *giardino all'inglese*, германски: *englischer Landschaftspark*) — вид градина со потекло од англиските уредени предели во XVIII век. По ова име градината се разликува од барокниот дизајн на француската формална градина.

Во Обединетото Кралство овој стил е тесноповрзан со делата на Кејпабилити Браун. Овој стил во Англија предоминирал само релативно кратко време, од средината на XVIII до почетокот на XIX век, и најголемиот дел од најпознатите градини во Англија не се во овој стил. Поимот „англиска градина" не се користи во Англија, каде истиот се нарекува „пределна градина од XVIII век" („18th century lanscape garden").

Канонскиот европски „англиски парк" со себе носи низа романтистички елементи. Во него секогаш има езерце или мало езеро со пристаништен или обичен мост. Погоре, со поглед на езерцето, имаме шестаголен павилјон, често во облик на еднокрилен римски храм. Некои паркови имаат и „кинески" павилјон. Други елементи се грото и имитации на рушевини.

Значајни дејци во полето на Англиската градина се Стивен Свицер (1682-1745), Вилијам Кент (1685-1748), Чарлс Бриџман, Кејпабилити Браун (1716-1783), Џон Ванбру (1664-1726) и Лукас Питерс Родбард.

Поврзано
--------

* Градинарско кралство Десау-Верлиц
* Пределна архитектура
* Список на пределни градини
* Тревник

Надворешни врски
----------------

* Англиската пределна градина (1600-1818) (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85053128
* GND: 4073981-8
* BNF: cb11953382m (податоци)
* NKC: ph623118
* BNE: XX550998

 |

 |
**Фанка Икономова** (Велико Трново Бугарија, 6 мај 1920

 - Скопје, 1 април 2015

) — македонска оперска певица - споран, уметник од првата генерација и еден од основоположниците на Македонската Опера и Балет.

Животопис
---------

Икономова е родена на 6 мај 1920 година во Велико Трново, Бугарија. Дипломирала на Софиската музичка академија во 1944 година. Солист во Операта на МНТ била во периодот од 1948 до 1975 година. Дебитирала во 1948 година со улогата на Неда во операта Палјачи. Остварила повеќе од 30 улоги од кои позначајни се: Блонда (Грабнување од сарајот), Мизета (Боеми), Елизета (Таен брак), Марцелина (Фиделио), Ѓула (Еро од оној свет), Мица (Аналфабет), Џулиета (Хофманови приказни). Гостувала со ансамблите на Операта на МНТ во поголемите музички центри на поранешна Југославија и во Романија. 
Починала во Скопје на 1 април 2015 година.

Наводи
------

1. ↑  *Македонска енциклопедија*. Скопје: МАНУ. 2009. ISBN 978-608-203-023-4.
2. ↑  „*Почина оперската солистка Фанка Икономова*". Архивирано од изворникот на 2015-04-03. Посетено на 2015-04-01.
**Глоговац** (албански: *Drenas* / *Gllogovc*, српски: *Глоговац* / *Glogovac*) — град и општина во Приштинскиот Округ, во регионот Дреница, Средно Косово. Има население од 58,531 жител.

Историја
--------

Општина Глоговац е основана пред Втората светска војна како нова социјална, политичка и административна единица. Во текот на осумдесеттите години економскиот раст е премногу низок, бидејќи режимот прокламираше дискриминаторска политика, особено во економијата. И покрај ова, општината преземаше некои чекори постепено на економски, земјоделски, образовен, медицински и индустриски план. Особено во подобрување на развојот на општината влијаеше изградбата на мрежниот образовен систем, здравствена и сервисна мрежа. Интензивирање на развојот на земјоделството започна особено по изградбата на системот за наводнување "Ибар-Лепенец". Додека, пак, позитивно движење за економијата на Глоговац предизвика фабриката "Ferronikeli".

Пред војната на Косово во 1999 година, ОВК имаше високо ниво на влијание и контрола на поголемиот дел на општината.

За време на војната, многу луѓе беа убиени од страна на федералните сили. Масовни гробници подоцна беа откопани кои беа создадени во обид да се прикрие масакрот.

Географија
----------

Општината Глоговац се наоѓа во централниот дел на Косово. На исток се простира планината Чичавица, а од север и запад ридовите на Дреница. Главниот пат од Приштина за Пеќ поминува низ општината.

На раскрсница во село Коморани, помал пат се протега на север од автопатот, минувајќи низ Глоговац и продолжува до Скендерај. Постојат вкупно 36 села во општината, вклучувајќи го и градот Глоговац. Населението на општината пред бомбардирањето во 1999 година беше околу 58.579, од кои мнозинство беа Албанците, со мал број на Срби и други само во градот Глоговац. Малцинства речиси и да не останаа во општината, со што Глоговац денес е одраз на моноетничка животната средина. Глоговац е лулка на националистичките движења на косовските Албанци. Пред конфликтот ОВК имаше високо ниво на влијание и контрола на поголемиот дел на општината. Општината Глоговац имаше последици од тоа, како што беше целиот регион Дреница. Серија на полициските операции од страна на српските сили, вооружени судири и цивилни жртви беа застапени тука со што дојде до ескалација на вооружениот конфликт во Косово.

Значајни личности
-----------------

* Јакуп Красниќи, претседател на Собранието на Косово
* Изет Ибрахими, поранешен градоначалник на Глоговац
* Фехми Ладровци, поранешен командант на ОВК и национален херој
* Рифат Кукај, писател

Надворешни врски
----------------

* Официјална страница
* Интернет услуги Архивирано на 24 декември 2007 г.
* Профил на општината според ОБСЕ Архивирано на 6 јуни 2011 г.
* Tурско-албански проект Архивирано на 28 јуни 2007 г.
* Етничко чистење во општината
* Статистика на Косово


|  |  |
| --- | --- |
| Ризница | „Глоговац" на Ризницата ? |
Роман Вајденфелер.
**Роман Вајденфелер** (германски: *Roman Weidenfeller*, 6 август 1980) — поранешен германски фудбалер кој бранел за германскиот клуб Борусија Дортмунд и репрезентацијата на Германија .

Кариера
-------

### Клупска кариера

Германскиот голман почнал да брани во помладите категории, во екипата Ф.К. Кајзерслаутерн, додека во дресот на сениорите за првпат дебитирал во 1999 година. Веќе бил замена за првиот голман на клубот Георг Кох. Поради оваа причина, од Кајзерслаутерн заминал од 2002 година и како слободен играч потпишал договор за Борусија Дортмунд. Во новиот клуб го заменил Јенс Леман кој потпишал за Арсенал во Лондон во 2003 година. Тој победил на 17 декември 2003 година во натпреварот против неговиот поранешен клуб. Потоа, со својот нов клуб, тој бил поразен со минимална предност. Во текот на 2005 година, тој направил кратка пауза поради повреда на менискусот на левото колено. На почетокот на сезоната 2007/08 тој бил казнет со 10.000 евра и 3 натпревари одиграни, бидејќи имал расистички напад на напаѓачот на Шалке, Џералд Асамох.

### Репрезентативна кариера

Вајденфелер бранел на неколку натпревари за германскиот помлад тим додека дебитирал за првпат на 19 ноември 2013 година во пријателски натпревар против Англија на Вембли. Тој ги бранел сите 90 минути, а на возраст од 33 години и 105 дена станал најстариот германски голман кој го имал своето деби за германската репрезентација. Тоа го срушило рекордот на Тони Турек (31 година и 308 дена). На 2 јуни 2014 година, германскиот тренер Јоаким Хант го повикал на финалната список на претстојните Светското првенство 2014 во Бразил. Со германската репрезентација во 2014 година тој станал светски шампион со освојување на Светското првенство одржано во Бразил.

Најголемите успеси
------------------

### Борусија Дортмунд

* Првенство на Германија **(2)**  : 2010/11, 2011/12.
* Куп на Германија **(2)**  : 2011/12, 2016/17.
* Супер купот на Германија **(2)**  : 2008, 2013.
* Лига на шампионите  : финал 2012/13.

### Репрезентација

* Светско првенство **(1)**  : 2014 година.

Наводи
------

1. ↑  „BVB win Weidenfeller chase". skysports.com. Посетено на 29 ноември 2018.
2. ↑  „Keeper blow for BvB". skysports.com. Посетено на 29 ноември 2018.
3. ↑  „Dortmund keeper handed ban". skysports.com. Посетено на 29 ноември 2018.
4. ↑  „Löw streicht Schmelzer, Volland und Mustafi". kicker.de. Посетено на 29 ноември 2018.
5. ↑  „Germany win World Cup 2014 - now are they set to rule?". bbc.com. Посетено на 29 ноември 2018.
6. ↑  „Germany beat Argentina to win World Cup final with late Mario Götze goal". theguardian.com. Посетено на 29 ноември 2018.

Надворешни врски
----------------

* Матична страница
* Роман Вајденфелер на Soccerbase
* Роман Вајденфелер на National-Football-Teams.com
* Roman Weidenfeller football profile from Yahoo! Sports UK
Поштенска картичка со протуѓер во Провинстаун, Масачусетс
**Протуѓер** или **телал** — официјално лице што јавно ги соопштува вестите.

Обврски и функции
-----------------

Протуѓерот ги соопштувал вестите на улица со викање. За да го сврти вниманието на јавноста пред да ги соопшти вестите, чукал на барабан што го носел со себе. Во западните земји носел ѕвоно наместо барабан, а подоцна добил и посебна облека. На Балканот, вообичаено протуѓерите носеле кокарда со знакот на државата.

Друго значење на телал
----------------------

Телал значи и продавач на ситнурии и на **стари**, **половни работи**.

Наводи
------

1. ↑  „протуѓер" — Дигитален речник на македонскиот јазик
2. ↑  „протуѓер" — Официјален дигитален речник на македонскиот јазик
3. ↑  „телал" — Дигитален речник на македонскиот јазик
4. ↑  „телал" — Официјален дигитален речник на македонскиот јазик
Во математиката, две множества *A* и *B* се **еквипотентни** или **еднаквобројни** ако имаат иста кардиналност, т.е. ако има бијекција *f*: *A* → *B*. Ова обично се означува како:

{\displaystyle A\approx B.\,}
Имињата **еквипотентност** и **еднаквобројност** се користат синонимно.

Во **множество**, категоријата на сите множества со функции како морфизми, изоморфизмот помеѓу множествата е точно бијекција, а две множества се точно еднаквобројни ако се изоморфни во оваа категорија.

Поврзано
--------

* Кардинален број
* Кардиналност
* Бијекција

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**„Саблазна"** (српскохрватски:  *Саблазан*) – филм на режисерот Драгован Јовановиќ од 1982 година. Главните улоги ги играат: Милан Ајваз, Милан Пузиќ, Љубомир Дидиќ и Дејан Дубајиќ.

Синопсис
--------

Се ближи крајот на војната. Неискусно момче добива задача да ја чува уапсената секретарка и љубовница (ја игра Бошковиќ) на еден германски мајор. Еден ден, додека момчето и затвореничката водат љубов, во затворот влегува комесарот, а момчето го удира и бега заедно со девојката. Тогаш, неговите другари тргнуваат во потера по него, а двајцата бегаат кон реката, каде што ги чека спасот.

Наводи
------

1. ↑  Саблазан (пристапено на 2.6.2023)
**Славица Николовска** (родена во  1948
 во Скопје) — македонска театарскa, филмскa и телевизискa глумица. По завршувањето на Театарската академија во Загреб, 1971 година, се вработила во Драмски театар - Скопје, каде се вклучила во работата на сите сцени, Куклениот, Детскиот, Малата и Вечерната сцена. Се истакнала пред сè како глумица од камерен тип. Нејзината глумечка игра ја карактеризира лирска боја и поетско интонирани сценски инетрпретации.

Поважни театарски улоги
-----------------------

* Цвета – Свадба од В. Иљоски
* Џеси – Дејството на гама-зраците врз сенишните невени од Пол Зиндел
* Љубов – Чехов од Маљугин
* Вали – Стапица од Т. Ружевиќ
* Шортс – Дамите од Аламо од П. Зиндел
* Болва во уво
* Сомнително лице
* Умна глава
* Карамазови
* Фоксфаер
* Сказна за времето
* Самоубиец
* Балконот
* Чест
**Башар Барака Џексон** (20 јули 1999 година - 19 февруари 2020 година), познат професионално како **Поп Смоук**, бил американски рапер и текстописец. Во април 2019 година, тој ја објавил песната „ Добре дојдовте на забавата ", главниот сингл на своето деби - *Meet the Woo*, кој бил објавен во јули 2019 година. „Добре дојдовте на забавата" бил направен во два ремикса во кои беа претставени Ники Минај и Скепта во август 2019 година.

Во октомври 2019 година, тој го прикажал американскиот рапер Лил Тјај на неговиот сингл „Војна". Во декември 2019 година, тој го прикажал американскиот рапер Калбој на неговиот сингл „100 илјади на Купе" и исто така соработуваше со американскиот рапер Тревис Скот неколку недели подоцна на песната „Гатти", од Скот и неговиот компилациски албум на членовите на Cactus Jack, *JackBoys* ( 2019). „Гати" стана негова прва хит песна на „ *Билборд* Хот 100 ", достигнувајќи до 69то место, една недела по објавувањето на ЏекБојс. Во февруари 2020 година, тој го издаде својот втор миксеп *Meet the Woo 2*, во кој има одлики од Quavo, A Boogie wit da Hoodie, Fivio Foreign и Lil Tjay.

Џексон починал на 20-годишна возраст на 19 февруари 2020 година, откако бил застрелан за време на домашната инвазија во Холивуд Хилс, Калифорнија. Според полицијата, група луѓе влегле во куќата пред 5 часот наутро на 19 февруари; еден од нив бил маскиран и носел пиштол. Полицијата добила вест за пукањето од некој што повикал од Источниот брег и отишла во куќата, пронаоѓајќи го Џексон со рани од огнено оружје. Тој бил однесен во Медицинскиот центар Седар-Синај, каде што починал. На 21 февруари 2020 година, Одделот за медицински испитувач-Коронер, округот Лос Анџелес откри дека причината за смртта на Џексон е прострелна рана во градите. Четворица осомничени побегнале од куќата и не се најдени.

Наводи
------

1. ↑  „Welcome to the Party - BMI Repertoire". *BMI*. Посетено на February 7, 2020.[*мртва врска*]
2. ↑  Caramanica, Jon (September 6, 2019). „The Rapid Rise of Pop Smoke, Brooklyn Rap's Homecoming King". *The New York Times*. ISSN 0362-4331. Архивирано од изворникот на December 14, 2019. Посетено на January 14, 2020.
3. ↑  Boparai, Danil. „Is Pop Smoke the new king of New York?". *Vice News UK*. Архивирано од изворникот на December 12, 2019.
4. ↑  „Watch Travis Scott & Pop Smoke Cruise the Streets in New 'Gatti' Video". *Billboard*. Архивирано од изворникот на January 14, 2020. Посетено на January 14, 2020.
5. ↑  „Pop Smoke Chart History: Hot 100". *Billboard*. Архивирано од изворникот на January 28, 2020. Посетено на January 27, 2020.
6. ↑  Sodomsky, Sam (February 19, 2020). „Pop Smoke Shot Dead at 20". *Pitchfork*. Посетено на February 19, 2020.
7. ↑  Fry, Hannah; Brown, August; Winton, Richard (February 19, 2020). „Rapper Pop Smoke gunned down in Hollywood Hills home". *Los Angeles Times*. Архивирано од изворникот на February 19, 2020. Посетено на February 20, 2020.
8. ↑  The Associated Press (February 19, 2020). „Rapper Pop Smoke slain in Hollywood Hills, reports say". *Las Vegas Review Journal*. Посетено на February 20, 2020.